b'\n_START_ARTICLE_\nDobra distribucijska praksa\n_START_PARAGRAPH_\nDobra distribucijska praksa (DDP, angl. GDP \xe2\x88\x92 Good Distribution Practice) je sistem kakovosti v farmacevtski industriji, ki se nana\xc5\xa1a na organizacijo, izvajanje in nadzor shranjevanja izdelkov po dolo\xc4\x8denem redu pred nadaljnjo uporabo ali dajanjem v promet in prevoz izdelkov od proizvajalca do kon\xc4\x8dnega uporabnika. Za Slovenijo veljajo na\xc4\x8dela in smernice dobre distribucijske prakse, ki jih za zdravila in za u\xc4\x8dinkovine sprejme in objavi Evropska komisija. Distribucija zdravil preko veletrgovcev z zdravili je namre\xc4\x8d pomembna stopnja v celotni verigi preskrbe z zdravili, distribucijska mre\xc5\xbea zdravil pa postaja vse kompleksnej\xc5\xa1a. Smernice dobre distribucijske prakse opredeljujejo ustrezne zahteve za opravljanje dejavnosti distribucije zdravil ter za prepre\xc4\x8devanje vstopa ponarejenih zdravil v zakonito distribucijsko verigo.'